অন্ধক
অন্ধক (সংস্কৃত: अन्धक) হল হিন্দু পৌরাণিক কাহিনীতে একজন অশুভ অসুর, যার গর্ব শিব ও পার্বতীর দ্বারা পরাজিত হয়। মৎস্যপুরাণ, কূর্মপুরাণ, লিঙ্গপুরাণ, পদ্মপুরাণ ও শিবপুরাণ সহ বিভিন্ন হিন্দু গ্রন্থে তার গল্পের উল্লেখ পাওয়া যায়। তার এক হাজার মাথা, এক হাজার বাহু এবং দুই হাজার চোখ আছে বলে বিশ্বাস করা হয়। অন্য সংস্করণে, তার দুই হাজার বাহু এবং দুই হাজার পা রয়েছে। তার গল্পের কিছু সংস্করণে অন্ধককে শিব ও পার্বতীর পুত্র হিসেবে বর্ণনা করা হয়েছে।